gentaiscool/nusaparagraph_emot huggingface dataset:
Tami lekbaki mange ri Taman Nasional Komodo akjappa-jappa surang tau toana. Anjomi sekre kajariang ri katallasangna Tami tenayya kulle nakaluppai. Mingka kinne Taman Nasional Komodo kullei nikua terancangi nasabak niak bedek la nibangung Taman Nasional Premium ri Pulo Komodo. Anjo rencanayya nassami la nasareangi oengaruh mange ri perekonomianga, pariwisata sanggenna tampak katallasangna masyarakatka. Anne taung-taung ribokoa Taman Nasional Komodo memang terancang tarrusuki, apalagi niakmi pole nilangngerek kabarak kua loe komodo diselundupkang, siagang jai palukka terumbu karang, anjomi pole iareka panra’-panrakki Taman Nasional Komodoa kamase. Padahal niak kajariang tala kulle nikaluppai konjo riolo. Mingka memang katallassanga tapputar tarrusukji biasa rawangangngangki, biasa niakki issedek rate.

Emotion: happy
Riolo ku ngai dudu anjo Panda ya. Anjari acara ulang taungku ri balla na agangku ta'bang ka, ka tena ku sangkai kapanna na pare' ki dekorasi na ri balla na agangku. Sanna sannang ku ka jai agangku amminawang poe sareanga acara ulang taung. anjari dekor, hadiah na kanrejawa ulang taungku sanging Panda ngaseng na. Anjo wattua umuru 20 taunga tena kulle ku kaluppai anjo surprise ulang taung battu ri mantan pacarku anjo. Ka na sarenga boneka Panda lompo, bantal Panda na selimut bantal anjo hadiahku. Sanggeng na kamma-kamma anne battu ri taung 2018 sanggeng na taung 2023 niak inji anjo hadiah na ngaseng ri ballaku.

Emotion: surprise
Na issengi na totoa na anjo kejadianga ka agangna NB pawwangi. Anjo peristiwa perkosaan ka na taba NB le'ba terjadi ri allo Salasa, tanggala 30 Desember 2014. Sedangkang anjo NB na totoana berui a'laporo ri SPKT Polresta Pelembang ri allo Juma' tanggala 9 Januari 2015. Na kana NB mallaki NB ri kallarroi totoana siagang na pa'risi nyawa na totoana punna na issengi anjo kejadianga, anjomi tena na pawwangi. Tapi na tena na sangkai NB punna salah se're agang na, na pawwangi totoana NB. Ka sebelum na NB le'ba ki na carita anjo kejadianga ri agang na punna le'ba ki ri perkosa. Anjo mi nafas issengi na totoana langsungi ri erangi ri kantoro polisi Polresta Palembang.

Emotion: fear
Selanjutna targetku iami antu ammalli motorok sikakdek lompo supaya akkulle assitaba barang-barang punna aklampa mae akkantorok. ka lerena ballakna tau toaku mae ri kantorok beruku niak sekitar 100 km, kamma mi anjo angngapa ku paralluang ammalli motorok lompo. Jari pakaramulama pole accelengang siagang appalak doang supaya ni pakalomo-lomoang niakku untuk paknassa doe supaya akkulle ammalli motorok lompo ammakea bagasi luarak. Nakke tutu lalang ammalli barang-barang tenayya ni parallukang dudu, siagang niakku erok ammalli kes supaya tena na anjari beban pikkiran mae ri cicillang na tiap bulan.
Kajariangna mae-maeang bulang takkumpulukmi doekku, maema ammallik motorok ri dealer ammilei warna eja pangngaingku siagang bainengku. Sannak ku sukkurina ka tercapai pole sekre impiangku untuk ammalli motorok lompo.


Emotion: happy
Angguppa sekre prestasi tena na gampang ni raih, paralluki berjuang, siagang niat untuk  ansarei sikuntung kabajikang mae ri tau toa ta. Singkamma punna erokki anjari wisudawan paling bajik paralluki niak sunggu-sunggu siagang usaha terasak. 
Akkuliah sitappak siagang ni pahami materi na sampaikang dosen, siagang anjama tugas-tugasak sesuai wattunna. Rajin siagang aktif lalang ri kalasak supaya na ciniki dosen kanna katte mahasiswa paling cakrakdek ni bandingkan urang-urang na lalang ri kalasak. Tena na anjo bawang biaski ni relakan wattu maraenganta accidong-cidong siagang urang si pacakngirik ri kampus ka katte rok anjari terbaik, untuk anjari paling bajik haruski ni korbankan siagang wattu untuk akkarena salah singkamma loe assuluk lambarak tena matu-matunna.


Emotion: happy
Punna nakke ku caritai anne mae ri tau lainga, respon na antu ji , anjo kan bapak nu tongji kau harusuk ko mengerti, kau tena kulle kamma anjo nu ewa bapak ku, iyaa boyang ko doek. Menurut ku nakke tena niak alasan antu kulle ni benarkan mae ri apana parek bapak ku. Nakke bingung nga siagang bapak ku, punna memang riolo tena na siap na tolerir kesalahan ku siagang anak anak na, bajikangi tena mo na punnai ki. Nakke taklekba ki ka palak ni laherekan mae ri lalang na lino. Bapak ku sanging anjo ji nakana nakke harusuk ka sikola tinggi tinggi. 

Emotion: angry
Nakke ku minawangi program pemerentah nikana “Tabunganku” . Pakarammula taung 2010 pemerentah siagang ngaseng antu Bank Indonesia siagang jai inji poek bank bank maraenga, pakarammula gerakan Indonesia Menabung antu ni sare areng GIM. Anne jamang jamang na Gerakan Indonesia Menabung na pasuluk sekre nikana Tabunganku. Tabunganku antumi parek parekkan annabung ri Bank anjo setoran awalak na Rp. 20.000 nampa kulle ni buka ri kantorok cabang battu ri 70 bank siagang 700 BPR niaka mo ri Indonesia. Tabunganku anjo bantuk na Rekening. Mingka kah tujuan na annabung, jari bank tena na sare ki atm kah erok na ni tabung ji bawang.

Emotion: happy
Labbi ratusan kurir Si Cepat anne angappai pattapu'kang passimbungang anjama. Nia' anggapai informasina anne, setidaknya, nia' tallu ratu' annang pulo lima kurir ri reppe'ki. pengakuanna anne kurirka makase're, nia karyawan tallu allomi tena akkaliling kecamatan naantarrang paket. Anne karyawanga tadina anjari salah se'rena kurir Si Cepat express. Panjama sitaungmi najalani anne tenamo najalani nasaba' riminta'ki angghadap managemen natekengi sura' resign. Irfan siagang tiga agangna anne ripassai munduru' tena anggapa pesangon manna sike'de. Alasan pattapu'kang passimbungang anjama anne nia' araha akkurangi anne panjamayya. Anne karyawanga anggapai informasi nia' lima agangna singkamma sarengna. Makarua, anne kurirka harusna angappai pesangon nasaba anne kurirka tenai amunduru, tapi ri reppe'ki perusahaanga.

Emotion: sad
Pangalamang iappakapacce-pacce anjo ri wattuna nipilari siagang amma'ku ri wattuna taung rua sabbu tallu belas. Amma'ku ridiagnosis angidap tumor ri parru'na. Amma'ku berjuangi appaballe ri pirangna pammantanganga siagang anginungi macam macam pa'balle agara' nipolei. Ri wattuna anjo amma'ku apaballe ri balla'ka nasaba' teai ero rioperasi riakka' tumorna. Sanggena ri awala taung, amma'ku kondisina dropki sanggena tenamo kulle beraktivitas aga-aga poe ri balla'ka siagang wajikki nierang ri balla' garringa. Ri wattuna makase're ammaku ri opname amminggu-minggu sanggena motere'ki ri balla'na. Mingka pirangna allo amma'ku dropki poe anjari nierangi mae balla' garringa. adana amma'ku rocakki, tenamo sadara' kalenna, tena kulle nganre siagang anginung, appela' je'ne ammake pampersmi siagang nia'mo cera'na.

Emotion: sad
Pengalamanku garring panggung ku ri kalasak 1 SMK taung 2012 lalu a. Anjo wattua niak jamang pilajara Matimatika ku ri suruhki a'pare bangung ruang nampa ri presentasikan ki ri dallekang na kalasak ka. Anjo wattua appa tau ja siagang agangku presentasi ri dallekang na kalasakku, tapi niak mi seng garring panggungku na kana agangku na cini kamma tau mayat tallasa' ka puca' mami tanjaku. Tapi na kamma-kamma anne antamaku ri sikolah SMK sanggengku lulusu' ri kampusku tena mi na sanna' dudu garring panggungku, akkurang mi si'kede. Tappa ma ri kalengku erok tampili ri acara jai tau. Sanging ku pabarani kaleng ku ku angkatki limang ku wattu ri pawwang ki ri dosen nai erok anjari ketua jurusan.

Emotion: fear
Nakke ammali barang-barang ri balla beru ku battu ri doe tabunganku le’ba ku bunting. Alhamdulillah na ammali ma kadera, lamari, siagang barang-barang ri palluang ku anjari annyamanga ku sa’ring punna a’pallu kale-kale tena na ku balli kanreang battu asullu. Tena mo poe ku jujai bura’ne ku ka niak ji doe tabunganku battu ku ri anjama ri mol ka. Erokka siagang bura’ne ku poe a’pare usaha ca’di ri bidang kanre-kanreang, anjomi modala awal na niak mixer, oven, na komporo’ gas. Mudah-mudahan kulleka siagang bura’ne ku a’pare usaha ca’di berkah rejeki na ri balla tanggaku. Anjari punna niak mi ana’ ku tena na mo ku jujai ekonomi ku.

Emotion: happy
Tea mentongki iyya Ima ngerang oto punna allo Sannengi, sessa dudui nakasiak. Sollanna lekbaki ngerang oto ri allo Sannenga nampa guppai macek, batena todo’ akmoro-moro, akkana-kana ka ballisik dudui. Anu erok liba battu ri tampak pakkuliangna mingka maceki, naikmi cerakna, bussangi nyawana, tena na bajik pikkirangna, akkana-kana kale-kalengna. Padahal sitojengna manna sitangnga matei akmoro-mori, ia tonji langngereki, tala niak tau maraeng langngereki, njari singkammaji kua ia tonji sessai kalengna appote-potentojek nampa tala niakji tau pilangngeri ka ia ji kale-kalengna ri otoa. Mingka punna sallomi antu, biasa mako guppa macek, tenamo anjo na larro dudu. Ka biasa tommi atingta kasiaki. Sannang mamiki nampa pilangngeri radio sollanna tena kipikkirik dudui anjo maceka.

Emotion: angry
Parallu kiajarak memangmi anak-anakta ngaseng battu ri cakdi-cakdi kijai untuk biasakangi atri. Njari punna lompoi naik, tenamo erok silangsungnga. Jai kinne tau teai erok ngantri, nampa kammayya mi anne biasa pabeseri taua sanggenna sibakji. Parallu naisseng memang anakta kua punna niak nabattui salla’ kamma SPBU, erok ammalli tike’ ri bioskkopka, ri stasiung karetayya pokokna kemae-kemae parallua antri taua. Teaki langsung lusu’-lusuruk, kijaga tongi pakkasiakna tau maraenga. Punna ikhlasji anjo tau maraenga katte polong antriang tenja na ngapa, mingka punna tala eroki anjo ngaseng nipolong antrianna, tea laloki dende. Musti kijaga harga kalengta, teaki parek anu kodi-kodia apalagi kinne jamanga sanging pideo mami anjari piral, anjo ji paking parallu kiajarak memangi anak cucungta battu cakdi kijai.

Emotion: angry
Niak allo agangku ammantang rampi balla na anjo mantan pacarku, na pawwanga punna tappu ma kah siagang anjo mantan pacarku ka ri pawwangi agangku ri ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna. Larro ku ri ia angngapa na tega ka na selingkui, na nakke pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma. Sitaung le’ba ku tappu bunting tomma siagang bura’ne baji’ ka sipa’ na.

Emotion: angry
Anjo ngaseng taua pasti lekba ki, mingka ngapai sanggeng na ni makkalak ki. Pasti mi anjo kejadiangi kah katte ni alami ato ni parek anjo singkammaya tong wattu na riolo ni parek sengaja atokah tena ni sengajai. Mingka? Kulle anjari karma memang anjo. Manna apa katte ni parek ri lalang na anne linoa kulle ammoterek poeng mae ri kaleng ta. Punna katte ni parek apa apa kodi, anu pasti mi anjo moterek ki mae ri katte ja. Anne alloa katte ni kakkalli ki, kulle kah riolo katte lekba tong ni kakkalli tau lainga. Anne alloa takbangka ki, jai rejeki ta tena na ni dugai battu, kulle kapang kah subangi ni bantu tongi taua. 

Emotion: shame
Ammak ku nakke, tau na ngai teng, lalang na si allo minimal ping rua ii nginung teng, baribbasak siagang karueng. Anjari penduduk asli ri kota caddi ri Jawa Tengah, Teh na antu tantu mi NasTel mingka manisik na tena na manisik dudu, siagang niak nyamikan anjari pendamping. Ku tayangi mi bapak ku nakke nginung teng todong, mingka tena na singkamma ammak ku antu na nikmati teng na. Bapak ku na tayang ngi anjo teng nga sanggeng na dingin nampa na inungi sekre gelasakna lalang sekre teguk. Kah riolo wattu ku caddi ri ballak ku nakke sanging lomba ka nginung paling tippa teng singkamma Bapak ku.

Emotion: shame
Gareth Bale nikareki nakakkarenai Real Madrid ka nabati-bati wawancara lalang bahasa Spanyol lekbakna lettek mange ri Los Angeles FC beru-beru inne. Bale nasawalaki akkomunikasi ri Real Madrid, nampa naisseng ngasengmi taua kua kamma anjo, nasabak tena kulle ammake bahasa Spanyol. Mingka anne Alvaro Odeiozola nakuai anne Bale sanna’ji jagona ammake bahasa Spanyol. Nasabak naung tarrusuki performana, nampa nikanai tena kulle bahasa Spanyol, nilappasaki Bale ri klub ibu kotayya. Bale lettekmi mange ri MLS siagang Los Angeles FC. Mingka ternyata anu carakdek duduji ammake bahasa Spanyol dende njari larroi Real Madrid mange ri Bale nasabak nakareki nikakkarenai surang Bale, nasabak anu laccirikji bahasa Spanyolna nampa nakuai tanre.

Emotion: surprise
Prank kejutan ulang taung berujung mate ni kontak aliran listrik. Anne kajadian terjadi ri Tanggeranv Selatan ri wattu 26 September 2016 ri allaloa.  Sekre burakne ni arengi Sandy mate na kontak listrik gara-gara pang-gaukang urang kalenna. Sandy iareka akrab ni kiok Gepeng awalna akan ni panjari target kajakdallang na urang-urangna sabak ri allo anjo iamiantu allo kalassukangna Dandi. Urang-urangna Sandy na sikkoki anjo ri tiang listrik siagang na sirangi kalengna siagang jeknek. Pantarangang pikkirang, sala sekre kabalak tiang listrik takkaluppasak siagang batang kalengna Sandy langsung tak kijang-kijang sabak takkontak aliran listrik. Urang-urangna langsung takbangka langsung na kiok petugas keamanan untuk ambuno aliran listri ri panelna. Kemudia Sandy langsung ni erang mae ri ballak garring ambania, mingka apa kajadian nyawana tenami na kulle ni tolong. Karna ulangna urang-urangna anjo ia akhirna ni amankan ri kantorok polisi untuk ni pappa-lakki keterangan siagang penyelidikan mae ri kasus ammuno a anne. 

Emotion: surprise
Punna katte niak ammiliki passingkammaan, Dunn assare saran untuk kutaknang riolonganna mae ri calon panarima hadiah, barang apaka ia na keroki. Kannabanna, penelitian na tunjukkan kana tau lebih na hargai hadiah ia na palaka daripada tenayya na keroki. “Taua erok loe pikkiranna siagang assare kejutan mae ri tau annarimayya” kananna Dunn, mingka hadiah leboh bajik iamiantu apa pung niaka na keroki tau lani sarea. 
Galak setuju kana cara paling sederhana untuk ampareki sekre tau bahagia iamaintu akkutaknang apa erok na ngai iareka na kerokia.  Anne biasa tania jawaban na ngai mae ri tau matakbalaka, kanang na, sabak loe appikkirik hadiah bajik seharusna anjari kejutan, manna mamo sains lekbak ambanta anne kanayya.


Emotion: surprise
Andai na anjo pasal ka ni gugat ka ni tarima mi ri MK siagang pihak DPR harusuk apparek pabajikan tata bahasa antu bajika pi poeng cocok mikah anjo kata kata na pakea lalang anjo pasalak ka kulle ni tarima atoka tena? . Nakke kutayangi inji jawaban battu ri pihak na MK barak na adili kasus na anne Omnibus Law. Kah jai pasalak si lappo siagang UU Ketenagakerjaan. Katte ngaseng ni isseng ji kana ekonomi na negara ta antumi paling kodi ri Q4 2020 anne. Anjo ngaseng pengusaha yaa kamma kamma anne mate mate na mi na perjuangkan tahangi skalabilitas na bisnisik na pakarammula ri maret 2020.

Emotion: sad
Na kana Farhan pa'risiki na kasia' kalen na le'ba na ri bully anjo agang-agang na. Teai erok Farhan sareangi pamopporang anjo ngaseng ka punna na kanai karenayyang anjo bully a kullei na ulangi poe pa'gaukang na ngaseng. Jai poe tau bully ri sikola na, teai ji anjo tallu taua. Sebelum na riolo niak tallu tau anjari tersangka utama a'pare parundungan ri Farhan, anjo AA, YLL, na HN. Peranna anjo AA anjari pabeso' tas na Farhan. Punna YLL peran na na video anjo pa'gaukang na ngaseng. HN anjo ri issengi  anjari ketua kalasak na  amminawangi na bully Farhan nampa na pakkioki kana-kana tena baji'. Erok rongi poe na suruh anjo AA na YLL erok ba'ji kalenna Farhan.

Emotion: fear
Nuni sanngenna kinne, lompomi, anjamami pole, mingka mallak kijai ri cammi’. Anu kamase-mase mamo anjo cammika mingka punna niaki Nunu, lari nampa nabongkai anjo camika. Antekamma tena na mallak, wattunna cakdi kija, wattunna mange akbangngi ri ballakna tantana, niak cammi’ naparakai anjo tantana. Nampa la antamak ri ballaka Nuni, niaki anjoc ammika natannang kalenna ri pakkekbuka. Nasabak anne Nuni bajikji nacinik anjo cammika, maju ji nalaloi anjo cammika. Mingka wattunna nalaloi, langsung tongi nikarakmusuk ri anjo cammika. Ceraki bangkengna Nuni kamase nampa ngarruk. Tena napikkiriki la nikarammusuk siagang cammi’, assolong-solong mami jeknek matanna. Anjomi sanggenna lompo tena nangai cammika kamase nasabak trauma.

Emotion: sad
Nakke salah se're na Fans Kpop battu ki ji ri bangku SMP. Ku ngai ngasengi kelong-kelong na siagang drama korea na. Anne lalang wattu dekat ka ero niak konser na IU ri Jakarta, anne mi wattu ku tunggu ri lalang tallasa’ ku erok si buntulu IU ka 10 taun ma anjari fans na IU. Tena mi ku pikkiri’ dudui erokka ammali tiket konser na yang kajjala ka manna poe 10 juta harga na erokka tettere sibuntulu IU mentong. Allo ku tunggu battu mi antama ma ri tampa’ konser ka tena sallo wattu konser battu tommi. Punna niak konser na IU ri Indonesia poe erokka mentong nontongi manna la’busu doekku.

Emotion: happy
Allo-allo ku amminawang ri manggeku lampa ri tampa jamanna punna na antara ka ri sikola ku, anjari Bari'basa inji mange ma ri antara manggeku riolo si sikola ku ri jam 5.30 sanggeng na jam 6. Punna mange ka ri sikola ku kale-kale ri jam 7 pi, jappaya macet tommi anjari kulle ka terlamba' sampe ku ri sikola ya. Sampe ku ri sikola ya accini ka niak kongkong ca'di le'leng ri dallekang na sikola ku. Wattuku mi anjo ciniki, ragu-ragu ma erok antama ri sikola ku. Anjari lari ka langsung antama ri sikolaku tapi na kejar ka anjo kongkong a sanggeng na ri dallekang na kalasak ku.

Emotion: fear
Lekbaki anne Agus mange akbalanja ri toko sapatua ri Jl. Cendrawasih. Tena sallo niak buru’ne nacinik accoba-coba sapatu. Kamma tau na isseng njari mange ri ampikna anjo buru’ne nampa nacinik bajik-bajik. Langsungi nakua weh ikau Budi toh. Na engka’ mi anne ulunna anjo buru’nea naciniki Agus, langsung makkalak odende ikau anne Agus? Takbangkai, niakmi kapang sampulo taung tala sicinik. Njari nakuami Agus i kau pale, nuu’rangiji lekbakki allei so’bo-so’bo sapatunna andik kelasattva. Langsung mami battu anjo pajamayya lekbakna nalangngerek anjo ruayya accarita, nasuroi assuluk ka mallaki nilukkaki sapatu balu’-balukanna. Lekbakna anjo langsungi sisambe nomorok talipong sollanna kulei baku talipong nampa sijanji sibuntuluk salla’ punna niak ngaseng wattunna.

Emotion: surprise
Punna lulusuki taua ri kampus anjo nijo’joka, apalagi punna ri jurusang nikerokia mentodo’, tenamo kana-kana kulle nipau, jeknek mata rannu mami kapang kulle nipasuluk. Tena kulle nikua antekamma sannangna nyawayya punna nitarimaki ri kampus ga’gayya, sekre battu sikura sa’bu tau eroka antamak ri anjo tampak kuliayya. Intumi nakasiak Fajri wattunna naisseng kua lulusuki ri Unhas, takkallasaki nyawanna dipakamma rannu, tena mmarina ta’muri-muri, assolongi sikekdek jeknek matanna. Larimi mange napauang tau toanna kua luluski, attarima kasih nasabak nidukung tarrusuki ri tau toana. Tenamo kulle parek lakbi rannui kinne. Naparek banggai tau toana, kullei na jalla-jallang ri ampik ballakna ngaseng. Annemi asselekna punna bajiki usahayya appilajarak taua. Nipassurang doa, InsyaAllah niguppai apa nikerokia, yang penting sakbarakki.

Emotion: happy
Memang jau tau ri linoa nangai dudu pacalla-callayya. Beru-beru anne buntingi Kiki Saputri surang buru’ne jai doekna. Anne taua accarita ngasengi kua memang punna niak doek, kulle jaki pila’ gammarak. Anjo buttina Kiki Saputri sanna’ dudu kodina riolo wattunna berh anjari artis, kinne pila’ ciduki rupanna, kebo’mi pole, riolo sanna’ battalakna kalengna, kinne naung-naungmi sikekdek manna mamo bodo kijai kalengna. Ommale, langsungi larro Ucup, nasabak sipammanakangi surang Kiki Saputri. Nakuai Ucup ammari mako accarita, ngurai punna pila’ gammaraki towwa, anjomi punna tala niak niparek ngaseng, mange maki sambahyang, angngajiki daripada nicaritaijibtaua, nicalla-callai pole, kamma tong baji dudu maki ngaseng konjo. Anu loe tonji dosata, nampa taua nacarita tojek. Bajik intu punna pila’ gammaraki.

Emotion: angry
Nakanamo tapperek kae-kaea na toa, apa antu kau nukana, inakke lekbakmo antu nataba pakkutaknannu. Kamma-kamma anne toamak, kae-kaemak, nipasambilamak naung ri binangaya na anyukang jeknek. Riolo, ri wattungku beru, nibalukkak bajik-bajik, na nibolikkak bajik.-bajik, punna lekbakkak nilaparak naempoiak tau lakbirik. Biasa tonji antu pakmaik bajika nibalasak kodi. Ammanyuk sengi anjo mange tappereka. Apaji napilak mallakmo lapong tedong na nakana i lalang ri pakmaikna, nakanre tojemmak anne buajaya. Nakanamo buajaya. kukanre mako anne tedong ka ruami nikutaknang nasangkamma ngaseng panggappaku. Jari. nakanamo tedonga, sakbarak mako rolo, buaja nasabak passijanjianta sumpaleng tallu Ia nikutaknang na nampai rua lekbak nikutaknang. NappaIak doanamo tedonga ri karaeng Allahu Taala barang nipalappasakji battu ri pammanrakinna buajaya.

Emotion: angry
Grup Putih Abu-abu anne nakelong ulangi laguna Melly Goeslaw laguna Butterfly. Sebelumna anne Putih Abu-abu jaimi nakelong lagu-laguna Melly Goeslaw. Laguna tong Melly Goeslaw kullei naapanjari anne grupka angappai jai tau angaiki. Anne Putih Abu-abu anggotana siswi lulusan SMK ri Cianjur anne nangakui naidolai sosokna Melly Goeslaw anjari inspirasi siagang idolana ngasenga personelna. Versi na katte anne laguna Melly Goeslaw dierangi labbi cippa' ribandingkan lagu aslina. Ri lagu Butterfly anne caritana anjo masalewangangna taua nasaba' perlakuan pa'jana balinna, mingka anne dirina seakan a'ribbaki singkamma pipi. Siagangi nia' versi beruna anne lagu Butterfly, Putih Abu-abu anne rannui nasana tena kulle naungkapkangi rasa banggana nasaba' kullei siruntu' langsung siagang Melly Goeslaw.

Emotion: happy
Punna marasaki aklanyak barangta tena na attantu kana lanyak tojeng iareka na alle taua. Na sabak tena na iangaseng siapa tau ni kaluppai na ji tamae ni bolik. Loe passabakkengna kamungkinan akkaro-karo ki singkamma terlambat ambaung tinro kajariang ni kaluppai hp ta iareka dompet punna aklampaki ri kantorok. 
Makarua, tena ni boli ki barang ta bajik-bajik asingkamma assalak ni bolik na punna mangngang mki jari ni kaluppai tamae ni bolik iareka taccecerek. Makatallu, sanna loena barang ni erang punna lak lampaiki assingkamma loe dudu ni erang tasik, hp, dompe, na ciniki taua loe dudu rempo-rempo ta ammancing tau palukka untuk allukaki ki. 


Emotion: happy
Kisah masa remaja na Ratu (25), tena na seindah antu kisah niak ka ri dongeng atokah pelleng pelleng. Ri tangnga na masa puber na anjo wattua, iyaa harusuk ki na tarima ledekan na siagang olok olok na tau lainga kah iyaa na punnai masalah antu tena kulle iya kaleng kaleng na kendalikan, botto na kaleng na. Ratu na labbussi masa kanak kanak na singkamma ji kanak kanak ka umum na, akkarena siagang appilajarak ri sikolah. Iyaa todong termasuk ji murid antu caradde ka kah sanging na gappa peringkat 5 besar anjo pakarammula kelasak sekre sekolah dasarak. Wattu na iyaa pakarammula mi na tamai masa puber antu ni tandai menstruasi pertama na wattu na ri kelasak 5. 

Emotion: shame
Anjo perguruan tinggi a nomore tallu kampus lompo ri kota ku, jai poe alumni na anjama ri kantoro’ baji ka, nampa tena na bella mange ri balla ku anjo kampusu’ ka. Tapi na tena teai ku tena assukkuru’, punna kulle ku jujuru’ anjo perguruan tinggi na terima ka teai pilihan se’re ku mingka pilihan rua ku. Niak ri lalang nyawa ku kasia’ tena na puas nyawa ku. Ka anjo seng perguruan tinggi nomore’ se’re yang ku pili’a lompoi kampus na nampa jai beasiswa na kulle ki gappa. Manna poe kammanjo tetap ja assukuru’, inne jappa na sareanga karaeng Allah Ta’ala ri linoa.

Emotion: happy
Nakke punna prinsip, punna erok ka ucapkan selamat ulang tahun, nakke ku ucapkan ammake gaya beda, tea ka punna singkamma ji tau lainga antu biasa biasa yaa ji. Punna memang tena kulle ku parek kejutan, mending ku ucapkan langsung mi singkamma biasa yaa, tena parallu puisi puisi atoka kelong kelong sok romantis lainga. Niak beberapa ucapan ultah aku lekba nakke ku poang mae ri bayuang atoka baine ku. Lekba ka parek album mini antu lalang na rekaman suara na iyaa. Nakke ku desain kaleng kaleng ku cover album mini anjo, ku sare juduluk nampa ku print kaleng kaleng ku cover album na anjo mae ri sticker bulat barak kulle ku tempelek mae ri compact disc antu sebelum na lekba mi ku burning. 

Emotion: surprise
Adib anne anggapai penghargaan Upakarti 2022. Adib anne angappai penghargaan Upakarti nasaba' dedikasina appare' inovasi-inovasi, riantarana angollah bunga boungevile anjari oriduk inungang. Perjuanganna anne Adib angappa Upakarti tena na gampang. Adib anne nia' ki ri dunia UKM dan IKM ri taung ruampulo ribu tujuh belas. Arengna anne rikenalmi siagang inovasina ri appare inungang bunga kemangi siagang boungevile. Adib kale-kale tena na anjari fokus anjari berkembang siagang maju kale-kale. Adib anne ero'ki nabantu tau ri UMKM ka anjari menre' kelas. Salah se'rena anne appare'ki komunitas ri bidang ekonomi kreatif. Anne komunitaska anjari wadah pengembangan ekonomi kreatif gratis ri pelaku usahayya nakana Adib

Emotion: happy
Punna niu’rangi tojeki anjo trauma nikasiaka wattunta cakdi, nassami mallak tarrusuki sanggenna lompo. Anjomi parallu punna niak traumata, kigaukangi apa kullea kigaukang sollanna tena kinawa-nawa dudu anjo traumata. Salahbsekrena iamintu pabajik pikkirangta solanna tena na aklampa kemae-kemae anjo pikkirangta. Pabajiki kalengta surang punna niak nigaukang, pabajiki niatta solanna baji tongi asselekna. Kulle tongki sisikali mange jappa-jappa surang agangta atau tau toata sollanna libai lannya anjo traumata. Siagang teaki pikkirik dudui. Pala’ mamiki doang ri Karaengata’ala sollanna kulleki nalindungi, najaga tarrusuki battu ri anu kodia eroka mange ri katte. Anjomi kulle nigaukang sollanna kulleki kaluppai punna nika traumata ri katallasangta, sollanna tena kulle kajariang issedek, kullei nicegah sollanna tema na pila’ kodi anjo traumata.

Emotion: sad
Niak anne kelincina Reza, nampai naballi mingka lompo dudumi dende, kebo’ warnana. Battumi anne Riska la mange kakkarena siagang Reza. Wattunna nacinik kelincina, nangai dudu, napakanrei, naurangi kakkarena. Mingka wattunna la moterek Riska mange ri ballakna, nampaipi nacinik bajik-bajik kua ejai matanna anne kelincia. Lekbaki nalangngerek riolo kua punna niak kelinci eja matanna, anu kodi anjo. Njari mallakmi anne Riska. Pala’ kanami la moterek mingka ngurana anne kelincia napinawang tarrusuki Riska, naondangi manna kemaei, suluki battu ri ballakna Reza, nipinawang kijai. Langsungi ngarruk Riska nampa ammarrang-marrang nasabak tena na issengi la antekammai anne sollanna tena niondang ri kelincia ka mallak dudui.

Emotion: fear
Kemandirian iareka biasa ni kana mandiri. Iami antu berusaha mae ri kalengta lalang anggapai kesuksesan iareka prestasi salah sekre contohna mandiri iami antu appilajarak. Ri kammayya anne loe anak-anak, remaja, iareka dewasa tena erok berusaha siagang appilajarak passabakkengna prestasi na naung kamma mi anne sabak karena Hp, Tv, siagang keasikan akkarena sanggengna na kalauppai wattunna.
Kamma mi anjo, tau tahu toayya parallui na awasi anak-anak na lalang appilajar, tallasak na mandiri, siagang akulle na bage wattunna supaya akkulle na raih cita-cita na. 
Kemandirian iami antu sekre hal parallu ini ajarak pakaramula ri cakdi na, supaya eroki usaha siagang appilajarak anggapai prestasi manna tenaja ni kontro dudu ri tahu toana


Emotion: happy
Hadiah se’re na ku gappa ri giveaway ja Ancol anjo ammantang ri hotele’ Putri Duyung na ancol si allo, sannang na nyawa ku ka kulle ku erang ana’ na bura’ne ku ammantang ri hotele’ ka gratis poe. Gappa ka poe hadiah battu ri ancol anne beru-berua hadiah na sallomi ku keroki, anjo tiket dufan. Teai ji tiket dufan ji ku gappa, anggappa ka poe tiket antama ri wisata beru na ancol anjo ri Jakarta Birdland na ku gappa poe angnganre ri Balla kanre na ancol, Nyiur resto. Sabtu lusa na insyaAllah ku mange siagang ana’ na bura’ne ku mange ri ancol.

Emotion: happy
Lekba na labbusuk mo kanre ku, nakke tena ku langsung ammoterek mae ri tampak ku anjama, kah istirahat ku anjo wattua sallo inji. Nakke ku putuskan mi barak kulle mempo mempo rinjo sinamperek sambil akkerena hape. Kahh bosan ka, ku pasuluk mi bok gambarak ku nampa nakke ak gambarak ma. Nakke ku ngai memang ak gambarak, jari nakke ku gambarak ki apa apa niak ka ri muko na matang ku anjo wattua. Sepeda Ontel ku. Wattu ku akgambarak , nakke ku cinik ri muko ku niak sekre burakne na naiki sepeda fiixie na cinik mae ri tampak ku. Nampa sengkai na parkir sepeda na ri rampik na sepeda ku. 

Emotion: fear
Awala'na Irfan anne angakui pertemuannna amne siagang loloa kammanne anjari bainena akkaramula ri taung rua sabbu ruampulo lalu. Oloangna resmi anjari balinna baine-bura'ne, anne tau rua tapaksaki wajikki napendam nakku'na nasaba' wajikki passimbungang jarak mabella. Wattuna ri pajappayya mae ri balla'na Diva wattuna anjo masih anjari calon bura'ne e. Irfan anjo ta'bangkai nasaba' angakui makase're kabara'na viralki ri pihak WO. Jumlah pangantara'na anne DIva tallu sa'bu tabu tabangka nasaba' nakira ratusan ji pangantara'na. Le'bana anjo nalewati momen bersejarahyya angucapki ijab kabul ri dallekangna penghulu, anne rua mempelaika nassami tena napendam nakku nasaba' anne Irfan tenamo nabiarkan bainena kesepian nasaba' ditingallangi ri balla' kale-kalenna. 

Emotion: happy
Apa erok ni gaukang punna seandaina antrianta na alle tau maraeng? Pastina biring iangaseng tau akan bereaksi singkamma iamiantu nassu. Bahkan gara-gara nassu anne kulle anjari passibakjiang mae ri katte niaka ammake sifat pak-bambangang. Annemi kajadiang lalang ri sekre vidio viral beberapa wattu ri laloa. Vidio anne ampacinikang sekre pengendara ojol loko’-loko’ sabak ni bakji ri tallu tau. Passabakkengna iamiantu anne pengendara ojol kadapatan menyerobo antrian ri wattunna ammone bensin ri pertamina. Karna tena na tarima, makatallu anne taua ammakji mae ri tukang ojol sanggengna bokka-bokka. 
Punna ini perhatikan caritanna rate jelas tukang ojol salah sabak sembarangan na serobo antrian. Mingka punna katte ngusseng alasan jelasna mangka apa na lakukan tukang ojol tena sepenuhna salah.


Emotion: angry
Ni lansir batut ri Irish Times, sepanjang na taung 2016, otoritas keamanan na Pangan Irlandia na tarima labbi 1.200 keluhan battu ri kanre kanreang na tena nalayak. Labbi batut ri 860 keluhan anjo standar kebersihan na , siagang labbi batu ri 740 keluhan tentang dugaan keracunan kanre. Niak todong 220 keluhan tentang salah na informasi anjo sekre produk kanre kanreang, anne keluhan nga meningkat ki sekitaran 17% battu ri taung 2015. Sementara anjo tingkat keracunan kanre kanreang nga sanging naik ki sangeng na 45%. Kontaminasi kanre kanrea, sanggeng ni buntuluk beling, uk, siagang serangga paling jai ni laporkan taua rinjo. 

Emotion: disgusted
Pintallummi nakattok bangkenna ri daparaka nasabak niak tau riboko battu nampa ia erok riolo nilayani. Sekreji memang na balli iyya ri tokoa, mingka punna sampulo tau na sekre ngasengji naballi, parallui nipadallekang ngaseng? La naikmi cerakna Acce’, akkambangmi pole kakmurunna, limanna ruayya niak ri aya’na. Erokmi napasuluk ngaseng anne kana-kanana ri anjo taua mingka rioloi assuluk sa’ranna anjo pajamana ri kasirka, napisangkai anjo taua nampa nasuro mange ri bokoang. Langsungi sannang nyawana Acce’, nampa ta’muri-muri mange ri pajamayya. Nakuai, cocoki kamma anjo. Parallu nipisangkai tau kammayya anjo sollanna tala pinruangi panggaukang. Katte erok tonjaki liba, niak todo’ la nijama lekbakna anne mingka antri tonjaki. Ia nampai battu erokmi silangsungngang, sessa jaki.

Emotion: angry
Akhere na nakkeku talipong mi mae ri kantorok kah antrian na ballak garring katte ni isseng tongji toh kulle sannak sallo na. Mingka ternyata ri luarak ekspektasi ta katte, tena na labbi ri 30 menit katte niak maki ri lalang ruang peressa yaa. Dottorok na poeng ramah ki, cantik ki, siagang supel ki todong. Katte anjo wattua langsung jari USG rinjo janin na sannang ngi tena na niak giok na manna sikedde. Positif thinking maki kulle anjo anak anaka lalang tinro tanga allo ii, mingka dottorok ka na cinik ciniki anjo layar na sallo ii siagang na geserek geserek ki anjo alat USG na mingka kurang bajik ki ni sakring ekspresi na.

Emotion: fear
Si buntulu bura’ne ku ri aplikasi instagram ka, ka balla na poe tena na bella mange ri hotele’ ku ka battu ka ri Surabaya erok ja liburan siagang andikku. Tena na sallo si buntulu ma siagang anjo bura’ne a na eranga mange keliling accini kota na Surabaya tallu allo. Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12.

Emotion: happy
Nakke sannak inji ku ukrangi, anjo wattua ulang Februari awalak taung 2020. Memang anjo wattua nakke tojeng tojeng ku ku sakring stress. Jamang jamang ku ak numpuk ki, biasa ka baku gappa siagan ku hadapi anjo tau aa ngaseng bermasalah yaa (kah memang jamang jamang ku nakke ni harusuk kanga sikbuntuluk siagang tau jai), ni cinik kegiatan ku anjo padat ka, masalah pribadi , anjo todong perihal tugasak akhere ku nakke tena pa na lekba lekba. Inti na nakke anjo wattua ku sakring kaleng ku kana anne kaleng ku niak mo ri ambang batasak na nampa ku labbi mi kapasitas ku. 

Emotion: fear
Ikon Bollywood riolo tenamo berai Shah Rukh Khan, annemi artis India paking nangai Rusli. Battu ri batena ammakeang, polongang u’na, sanging Shah Rukh Khan napinawangngi, naparek contoh. Memang iyya jai dudu tau nangai Shah Rukh Khan nasabak jai pillengna snaging anu ga’ga nicinik. Apalagi anjo nikuayya Kuch Kuch Hota Hai siagang Khabi Khusi Khabi Gham, jai dudu tau nangai anjo rua pillenga, Rusli ri SD kijai nangaimi anjo Shah Rukh Khan, sanggenna akkulia. Lekbakji sibuntuluk wattunna mange ri India, sengajai ngalle jurusang Sastra India ri tampak kuliana nampa akboya beasiswa mange ri India, babattui ballakna Shah Rukh Khan. Wattunna sibuntuluk, langsungji nijama’ limanna siagang Shah Rukh Khan, anu somberek dudu, manna mamo aslina le’lengji, bodo tonji poeng mingka gammaraki memang towwa na somberek, anjomi jai tau nangai anne Shah Rukh Khan.

Emotion: happy
Allo pengumuman hasili’ ujian ku batu mi inne alloa. Niak mi wattu jam 8 pagi na sumpaeng, tapi na tena ku sukkei ka sanggeng na bang’ngi ka malla ka gagal poe. Niak agangku buru-buru na jai sms na ri hp ku na pawwanga punna loloso ka’ battu ri salah se’re na perguruan tinggi ku pili’a. Buru-buruka sukkei anjo hpku nampa ku cekki ri web na hasili ujian ku, nyata na alhamdulillah ri terima ka ri salah se’re na perguruan tinggi yang ku pili’a. Sannang na nyawa ku ambacai anjo hasil kelulusanku ri hp a. Kulle ka siagang agangku sannang nyawa ta ngaseng ka lolosi’ ki battu ri kampus negeri a.

Emotion: happy
Anjo wattua rusli sementara na bawai pelanggan carteran oto rental na. Wattu na istirahat ri minimarket ka, rusli mempo mi ri kadera muko na minimarket ka sambil na tayangi pelanggan na ak balanja. Sementara asik asik ki anjo leyeh leyeh ri muko na minimarket ka, anak na anjo pelanggan na Rusli mae ri rampik na Rusli wattu na erok mi lekba belanja. Umuruk na anjo anak anak ka kulle kapang sekitaran 4 sanggeng na 5 taung. Tena niak kejalasan apa apa, tena niak anging bosi, tiba tiba anne anak anak ka na pikrui Rusli. “Cuih”. Tojeng tojeng na anjo pikru na mae mendarat tappa ri arah na Rusli. 

Emotion: disgusted
Ri wattunta anak-anak pasti loe agangta ni urang akkarena ri lingkunganta, urang biasayya assigappa ri tampak pak-karenang pantarangang ballak. Punna katte mulaimi beranjak desawa, katte mulai sibuk siagang aktivitasta masing-masing. Mulai antamak sikolah baribaksang sanggengna moterek sikolah ri karuenga. Kamma mi anne na sabak kurangna mo interaksi sigang urang pak-karenangta sumpaeng ri masa-masa cakdita. Semakin katte lompo semakin kurang wattungta akkarena siagang lebih loe aktivitas lalang ballakta ka sabak tugas2 battu ri guru sikolahta. Iareka tugas kuliah, apalagi punna niak mahasiswa aktif siagang organisasi pasti loe na kuras wattunna siagang energina sehingga untuk assi-cinik siagang urang ri masa cakdi ta saja susah. 

Emotion: surprise
Siagang ri wattungku anjama inja kanjo ri perusahaan, nakke biasa accinik tau terkenal battu mae ri showroom bajik pajabat sanggengna artis assalak mangkasarak. Wajar nakke biasa ancinik ka perusahaan tampakku anjama loe na urang kerjasama mae ri para artis lokall ri kota mangkasarak. Sala sekrena artis lokal iamiantu biasayya appare konten pakakkalak biasa ku cinik ri sosial media. Arengna Tumming Abu, anne ruayya tau sannakmi terkenal ri kota mangkasarak, siang niak sekitar assakbu ampinawangi akun medsosna, anne mi sabak ngapa kantorokki na jaling kerjasama mae ri Tumming Abu.
Sekre wattu Tumming Abu battu mae ri showroom untuk appare konten iklan, ri wattua ku ciniki battu ri lere siagang ku pastikan battu ri jarak ambani ternyata kamma tojeng ia Tumming na Abu, tena na sallo lekbana suting ku mangei mi untuk appalak ngalle foto si paktallu.


Emotion: happy
Omnibus Law anjo sekre lebba mi anjari RUU pakarammula ri taung 2019. Nampa beru beru ja anne alloa ni sah kan, nampa meledak mi heboh ri anne negara yaa jai tau protes. Punna nakke posisi ku sebagai warga negara indonesia kamma kamma anne netral ja ri keputusanna DPR apparek anjo RUU aa. Tena ku dukungi tena tong ku ewa ii. Anjo sekre rua pasalak na ni gugat ka todong, nakke tena ku kulle jelaskangi tekamma ka harusuk sare sikap. Nakke khawaterek ka salah ka atoka latah ka akkana kana kah manna apa tea ii bagian ku ni hadapi. Background ku teai hukum nampa nakke tena tong ja ku paham ki pakah anne anu bajik atoka anu kodi.

Emotion: sad
Tumpukan loro ri sampikna bekas gedung DPRD Simalungun, napareki kawasan anjo anjari cakmara’ na su’lung. Tumpukan lorona anjo, kacinikang tassiara’ ri akrungang tepatna ri akrungang Asahan Km 3, Nagori Pematang, Simalungun. Padahal riolonganna, anjo tampaka sanna tangkasa battu ri loro-loro, sabak loe padagang akbalu ri anjoeng kawasanga.
Mingka sannak nisayangkan, bangunan padanggang na hancurkan petugas Satpol PP kabupaten Simungun, ri wattu allaloa. 
Singkamma na utarakan warga, berinisial RM, ia sannak gerah anciniki tumpukan lorona anjo. Bahkan ri sekitara bekas gedung DPRD Simalungun anjo, tena niak samasikali tampa’ loro na pasadia battu pammarentah. 
“Sebenarna wattunna niak inja padagang anrinni (risekitar gedung DPRD) anne akrungang tangkasa na terawat. Mingka lekbakna na bongkara passa anne pakbalukanna, malah anjari tampa’ pammelakkang loro.


Emotion: disgusted
Manna mamo niak anakku, mingka nakke tena ja ku panjari masalah punna niak tau appirik atoka akrencana tena na erok punnai anak. Kah anjari tau toa antu battalaki tanggungan ta , tanggung jawab ta. Seumuruk na tuo ta ni tanggung ngi. Tena na kulle ni passa punna katte kulle kapang tena ni erok atokah tena ni mampu. Battu ri tenapa nibunting, nakke siagang burakne ku akrencana ki kana tujuang ta bunting antu kulle ki bangun keluarga sakina, mawaddah, warohmah. Siagang atau tena niak anak. Punna memang niakni sare ki artina anjo mi dallek ta battu ri puang Allah Subhana Wa Taa’la.

Emotion: happy
Karacungang dumpi ulang taung anne terjadi ri SDN Kali Petir, Desa Margosari, Kabupaten Kulon Progo, Yogyakarta. Para siswa mulanna kongsi-kongsi untuk ammalli dumpi ulang taung untuk mae ri gurunna niaka sementara ulang taung. Lekbakna assare kejutan, iangaseng siswana ang-nganre anjo dumpingna asiagang borong-borong, mingka tena paksanna-sanna paraia langsung na rasa pusing ulungna, pakrisi battang siagang taklange-lange. Menurut keterangang dottorok, anne kasus terjadi sabak karacungang dumpi ulang taung niaka lekbak na kanre para siswana. Kamma mi anjo parallu katte sebagai tau toa supaya kulle ni awasi anakta salama assikola apalagi punna karacunan kamma anne akibat kanre kanreang ulang taung. Niatna untuk assannang sannang siagang suarak malah anjari pataka sabak parallu ni rawat ri ballak garring.

Emotion: surprise
Bura'ne ku sanna na ngai na angnganre juku battu ri pasara. Tapi teai na pattasa anjo isi lalang na juku ka sebelum na ri tunu. Sanna jijik na punna na baui bau amis ka, anjari nakke mami pattasa ki anjo juku ka ka bura'ne ku tea mentong mi. Kadang ballisik tonga ri ia, na tena ji apa-apa punna bau amisi juku ji. Tena ji na parek angngapa ki. Tapi bura'ne ku kullei muntah punna na bau mi bau amisi ka battu ri juku ka. Biasa na malasak tomma ammali juku, tea ja juja erok pattasa ki isi battang na juku ka.

Emotion: disgusted
Nakke mantanga ri kamara’ ji siagang agang ku tunggui akad ta le’ba na ku a’doa-doa poe semoga lancarji akad ta ri luara’ kamara’. Allo buntingku anjo ri allo sanneng tanggala 3 Agustus 202, rua taung lalua. Pak Penghulu battu tommi ri balla pa’nikkaki’. Wali nikah ku anjo purinangku, ka bapakku mate mi rua bulang lalua. Tena sallo, le’ba ta ri sareang pappasang’ bunting beru na doa-doa agama ta ri ti’gala mi limang na penghulua na ri mulaimi akad ta. Alhamdulillah se’re kali ji ri kana anjo akad bunting ta a’gora Sah ngaseng mi penghulu na saksi siagang bijang ta ngaseng.

Emotion: happy
Punna battu mi mens ka, tena mi annyamang battanga ri kasia'. Sikamma nakke battu mens ku ri tanggala rua sanggeng na siminggu dallekang, anjomi biasa na sensitif ki kaleng ta ri apa-apayya ngaseng. Anjomi kulleki gampang larro manna mamo na pakamma niak masalah ca'di ji. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens. Kulle tongi obat palannya' nyeria sikamma Paracetamol. Niak tong minumang botolan na sikamma Kiranti.

Emotion: angry
Burakne ku nakke sannak mallak na ni suntik, lekba sekre wattu erok ki mae ak paressa ri dottorok gigi, padahal anjo gigi na tena pa na tantu ni cabut langsung ri dottorok na tatta ki sannak mallak mallak na punna soal ni suntik, lekba ta battu rinjo ni obati mi rong gigi na lekba na ajo tena mo na nyeri sede kulle mi ni cabut gigi na. Lekba mi malo sekre minggu nampa gigi na burakne ku gassing mi, nakke ku pa ukrangi kana erok niak janji siagang dottorok erok ni cabut anjo gigi na, jai tong alasan na barak tena na jari mae ri dottorok ka hahah. Pakarammula sibuk anjaa sanggeng na erok ki beng ejar setoran.

Emotion: fear
Akkanami lapong Kura-kura angkana, Passammi, nasabak sikamma memang tommi pakkullengu, erokma anngapa punna lekbak kamma mantommi." Nakanamo lapong Jonga, gassing-gassing sai kalennu, terak-terassi sai buku-bukunnu, nasabak punna kammaji antu gioknu, karnma tommintu katallassannu." Appibalimi lapong Kura-kura angkana, apamo paleng sarikbattang, ia tommo anjo dallekku kugappaya." Apaji napilak nitua-tuaimo lapong Kura-kura ri lapong Jonga. Na anjo lapong Kura-kura apa-apa napau lapong Jonga simata nabalina, battuang kana simata najawakna. Napilak nitua-tuaimo siagang pilak nituna-tunaimo lapong Kura-kura ri lapong Jonga. Nakanamo lapong Jonga, Kura, teako jai bicarannu Manna ruako, manna talluko, punna bansanuja antu tena nukkulle ngewaka. Niakka pattujunnu ngewaka lumba lari?" Akkanami lapong Kura-kura angkana, Anngapa na niak paklumba lariang nupau, namanna mamo anjo dodongak rningka punna nueraiak, kuewajako lumba lari.

Emotion: angry
Sannang ja ia anjo wattua, tapi na teai anjo hadiah se’re na ku kero ki erokka hadiah tiket dufan na tapi ri sareanga hadiah se’re na ammantang ri hotele’ na ancol. Anggappa ka poe hadiah battu ri instagram na ancol edisi allo na allo ammak ka 22 Desember 2022 subangngi, hadiah na sallomi ku keroki, anjo tiket dufan. Teai ji tiket dufan ji ku gappa, anggappa ka poe tiket antama ri wisata beru na ancol anjo ri Jakarta Birdland na ku gappa poe angnganre ri Balla kanre na ancol, Nyiur resto. Sabtu lusa na insyaAllah ku mange siagang ana’ na bura’ne ku mange ri ancol.

Emotion: happy
Anjo wattua nakke sementara mae ka antarak ki bayuang ku (kamma kamma anne lekba mo anjari Nyonya Tirtahardi hehehehe) battu ri tanggerang mae ri Tanjung Priok. Ri tol anjo niak ka lalang kota section ancol – kemayoran arah mae ri pelabuhan Tanjung Prio. Awalak na nakke niak ka ri jalur paling tippa ka (paling kanan) kah beru beru ka lekba dahului bus mingka kah anjo ri boko ku niak innvoa sanging na dim dim ka berkali kalei, nakke langsung ma lette mae ri tanga mae ri jalur labbi lambat ka. Berui kurang labbi 100 meterek na dahului kaa mendadak ki ak rem, kah jarak na dekka dudui siagang avanza niak ka ri muko na, hasselek na terjadi mi tabrakan beruntun 5 kendaraan. 

Emotion: fear
Ammiomi I Tinuluk angkana, Kipaumi nakulanngereki. Nakanamo lapong tau toa, Pilanngeri bajiki! Punna niparannuangikik repok (baine) iareka barang. barang, tena sikali-kali nakkulle nierang ri kodia Nakanamo I Tinuluk, Kutarimami latok, kiallemi anne doeka! Lekbaki kamma anjo, ammotereki seng I Tinuluk mange ri ballakna. Pammukoanna nakeke sengi doikna sipatti na napisang mange akboya panngassengang. Sekre wattu nallanngerek sakra battu rate ri tompokna buluka. Apaji namangemo I Tinuluk mange ri anjo sumpa!eng ri tujunna sakraya. natikring nacinikmo sitau tau toa amempo ro tompokna sekrea batu lompo. Nakanamo Japong tau toa, Apa antu nupisang nabattalak kamma, na nusawalakmo antu anngangkaki bangkennu? Nakanamo I Tinuluk, Iyek doek, latok, pappasanna tau toaku, erokkak ampaballi panngassengang.

Emotion: surprise
Anne ka linoang ta tena na adilik. Antu keadilan na tau tau na na gappai imbalan atokah hukuman murni berdasarak mae ri tindakan na. Tau antu terlaherek ka caraddek siagang niak terlaherek tolo. Anne tena na adilik kah sebelum ta laherek antu bayi yaa tena naparek apa apa salah, mingka sebagian ni sarei ka caradddekan nampa lainga ri hukum ki siagang ka toloang. Niak tau terlaherek sempurna siagang niak tong cacat. Niak tong terlaherek battu ri keluarga kaya siagang niak tong tena na punna. Niak terlaherek cantik atokah gammarak niak tong tena. Jai pokok na punna erok ki ni pikkirik sekre sekre. 

Emotion: angry
Wattunna umuruk 5 taung, Ulla nabembengi andikna umuruk 2 taung akjappa-jappa ri dallekang ballakna, aklumpa’-lumpa’. Tena sallo, mattungi anne andikna, ceraki ulungna. Lari antamaki ri ballakna Ulla nampa mange ciccinik kamma tena kajariang apa-apa. Andikna antamak tongi ri ballaka sambil ngarruk nampa cerak assollong ri ulungna naung ri rupanna. Takkallasaki nyawana ammakna, langsungi natalipong manggena sollanna motereki nampa nierangi anakna mange ri ballak garringa. Baganna tenaja nangngapa andikna kamase. Batena todo’ nikanassui Ulla surang ammakna, mingka manggena napisangkai bainenna kua teaki larroi ka cakdi kijai anjo Ulla, tenapa na isseng ngapa-apa. Njari nakuai manggena ri Ulla, sallang ounna lompoko nak niak nugaukang, erok kodi atau bajik, paralluko tanggung jawab nak. Anjomi paling nasassali kalengna Ulla, mingka battu kinjo appilajaraki kua manna apa niparek parallui tau attanggung jawab.

Emotion: sad
Pada akhirna, teaki mallak dudui tentanv passareang hadiah, sannak sikdik sekre tau assare hadiah kodi-kodi. Kecuali niak sesuatu sannak tena pantas, tau annarimayya akan merasakan tingkat penghargaan tertentu. Galak akkana salama penelitianna ia lekbak akkutaknang mae ri assakbu peserta tentang hadiah lekbaka ia tarima, siagang ia kurang na lang-ngerek kana niak accarita tentang hadiah kodi. Siagang punna niam katte assare hadiah na anggapka kodi, maksudna katte anjari lebih panting. Kamma anjo kajadiang punna niak sekre tau assare hadiah kodi, tau annarimayya akan appikkiri angngapa kulle ia assare anne barang. 
Penelitianna na paccinikang ki kana punna tau annarima hadiah narasa setidakna loe wattu untuk menetukan pilihan, ia akan na hargai usaha ta niaka ni lakukan. 


Emotion: surprise
Na anjo tau toana iarua nakkuk tommi nasakring nasabak siapami sallona, attaung-taummi tassicinik anakna, taena tong nallanngerek kareba. Apaji na nia’mo sekre wattu na nakunjungi mange natoak anaknya, battuang kana kalauki ri butta Jawa lanngagangi sicinik anakna. Battui anjoreng ri tampak pammantanganna anaknya akkutaknammi ri pambatuna angkana, anrinni kutaeng ammmantang anjo nikanaya Pak Ahamak?" Nakanamo pambantuna, lyek anrinni. Nakana seng tau toana, pauang sai bedeng i Ialang angkana niak’i ammatta siagang manggeta erok anngagangkik sicini’ Apaji namangemo nipauang. Battui antama nipauang tommi manuruk pasanna anjo tau toana. Nakanamo anjo Pak Ahamak ri pambatuna, pauangi anjo taua i pantara’ angkana tenamo nakke manggeku tena tommo ammakku, sallo ngasemrni matena. Jari, assulukmi nipauang, nakana le’bami kupauang, mingka nakana anjo Pak Ahamak sallomi matena ammakna kammaya tampa pole manggena.

Emotion: angry